pythainlp/thai-financial-dataset huggingface dataset:
เอกสารแนบ 2

รายละเอียดเกี่ยวกับกรรมการของบริษัทย่อย ณ วันที่ 31 ธันวาคม 2549

รายละเอียดเกี่ยวกับกรรมการของบริษัทย่อย ณ วันที่ 31 ธันวาคม 2549

  -------------- --------------- ------------- --------------- ------------- -------------
  รายชื่อ          บริษัทย่อย                                                     

                 Logistar        Cal-Comp      Cal-Comp        Cal-Comp      Cal-Comp
                 International   Electronics   Electronics and Optical       Electronics
                 Holding Co.,    (Suzhou) Co., Communication   Electronics   (Singapore)
                 Ltd.            Ltd.          Co., Ltd.       (Suzhou) Co., Pte Ltd.
                                                               Ltd.          

  1. นายซุย เซิ่ง                   X             X               /             
  สง                                                                         

  2. นายเจียง     /*              /             /               X             /
  เสี่ยว ชิน                                                                    

  3. นายซุย เซิ่ง                   /             /                             
  เจี๋ย                                                                        

  4. นายกัว เสี่ยน                                /                             
  มิน                                                                         

  5. นายซิว ผิง                                                   /            /
  เหอ                                                                        

  6. นายเจิน ซื่อ                                                               
  หลง                                                                        
  -------------- --------------- ------------- --------------- ------------- -------------

หมายเหตุ: X = ประธานกรรมการ / = กรรมการ /*เป็นผู้มีอำนาจลงนามของบริษัท
โดยมีบมจ.แคล-คอมพ์ อีเล็คโทรนิคส์ (ประเทศไทย) เป็นกรรมการของบริษัทฯ
4. การวิจัยและพัฒนา

บริษัทฯ
ได้เล็งเห็นความสำคัญในการวิจัยและพัฒนาโดยจัดตั้งแผนกวิจัยและพัฒนาที่โรงงานจังหวัดสมุทรสาคร
โดยมีจุดประสงค์หลักเพื่อที่จะทำการศึกษา ค้นคว้า และวิจัยผลิตภัณฑ์ที่บริษัทฯ ทำการผลิต
พร้อมทั้งพัฒนาสายการผลิตให้มีต้นทุนที่ต่ำ ที่ผ่านมาบริษัทมีค่าใช้จ่ายด้านวิจัยและพัฒนา จำนวน 633
ล้านบาท 718 ล้านบาท และ 690 ล้านบาท ในปี 2547 - 2549 ตามลำดับ อย่างไรก็ตาม
ในการวิจัยและพัฒนาเพื่อให้ได้มาซึ่งผลิตภัณฑ์ใหม่และนำมาใช้ได้โดยทั่วไป
ไม่สามารถทำได้ในระยะเวลาอันสั้น บริษัทฯ จึงใช้นโยบายที่จะลงทุนในบริษัทที่เป็นผู้ออกแบบ
(Design Houses) โดยเฉพาะอย่างยิ่งในธุรกิจโทรคมนาคม คอมพิวเตอร์
ซึ่งมีความพร้อมและประสบการณ์ในการวิจัยและพัฒนาอยู่แล้ว รวมทั้งมีผลิตภัณฑ์ที่พร้อมจำหน่ายสู่ตลาด
ในการลงทุนดังกล่าว นอกจากจะทำให้ยอดขายของบริษัทฯ เพิ่มขึ้น บริษัทฯ
ยังได้เป็นผู้ผลิตเพียงรายเดียวของบริษัทนั้น ๆ ด้วย บริษัทดังกล่าวได้แก่ Zakang, Inc. (เดิมชื่อ
Wide Telecom, Inc.) และ Telian Corporation ซึ่งอยู่ในประเทศเกาหลี
นอกจากนี้บริษัทฯ ยังได้ร่วมทุนกับ บริษัท BC2L Ltd. ในประเทศสิงคโปร์
เพื่อวิจัยและพัฒนาเทคโนโลยีหูฟังโทรศัพท์แบบไร้สาย (Bluetooth) และบริษัท BC2L Ltd.
ได้ช่วยหาช่องทางจัดจำหน่ายผลิตภัณฑ์ดังกล่าวให้กับบริษัทฯ ด้วย
10. การควบคุมภายใน

คณะกรรมการบริษัท มีความเห็นว่า ระบบควบคุมภายในของบริษัทฯ และบริษัทย่อย มีความเพียงพอ
เหมาะสม และสามารถป้องกันทรัพย์สินของบริษัทฯ
และบริษัทย่อยอันเกิดจากการที่ผู้บริหารนำไปใช้โดยมิชอบ และที่ผ่านมาบริษัทฯ
ไม่มีข้อบกพร่องเกี่ยวกับระบบการควบคุมภายใน โดยระบบการควบคุมภายในของบริษัทฯ
สามารถสรุปได้ดังต่อไปนี้

1. องค์กรและสภาพแวดล้อม

  บริษัทฯ มีการกำหนดเป้าหมายการดำเนินธุรกิจที่ชัดเจน และวัดผลได้
  และได้ทบทวนเป้าหมายการปฏิบัติงาน และพิจารณาถึงความเป็นไปได้ของเป้าหมายที่กำหนด
  ตลอดจนวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
  บริษัทฯ มีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านต่าง ๆ
  ที่รัดกุม และสามารถป้องกันการทุจริตได้

2. การบริหารความเสี่ยง

  บริษัทฯ มีการประเมินปัจจัยความเสี่ยงที่สำคัญ เช่น ความเสี่ยงจากอัตราแลกเปลี่ยน
  ความเสี่ยงจากการพึ่งพิงกลุ่มลูกค้าหลัก ความเสี่ยงจากความเพียงพอของเงินทุนหมุนเวียน
  เป็นต้น และกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
  โดยมีรอบระยะเวลาการติดตามเป็นประจำทุกเดือน เพื่อควบคุมผลการดำเนินงานอย่างใกล้ชิด

3. การควบคุมการปฏิบัติงานของฝ่ายบริหาร

  บริษัทฯ มีการกำหนดขอบเขตอำนาจหน้าที่
  และวงเงินอำนาจอนุมัติของฝ่ายบริหารในแต่ละระดับอย่างชัดเจน และเป็นลายลักษณ์อักษร เช่น
  ขอบเขตอำนาจหน้าที่ของกรรมการผู้จัดการ เป็นต้น

4. ระบบสารสนเทศและการสื่อสารข้อมูล

  บริษัทฯ มีการจัดให้มีข้อมูลที่สำคัญอย่างเพียงพอ เพื่อให้คณะกรรมการใช้ประกอบการตัดสินใจ
  รวมถึงหนังสือนัดประชุม
  หรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
  รายงานการประชุมกรรมการ
  โดยมีการบันทึกการประชุมและบันทึกความเห็นของกรรมการในกรณีที่มีความเห็นแย้งหรือไม่เห็นด้วยกับมติส่วนใหญ่
  และการจัดเก็บเอกสารประกอบการบันทึกบัญชี และบัญชีต่าง ๆ ไว้ครบเป็นหมวดหมู่
  และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้

5. ระบบการติดตาม

  ในกรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้ บริษัทฯ
  จะดำเนินการแก้ไขภายในระยะเวลาที่เหมาะสม
  และจะจัดให้มีการตรวจสอบการปฏิบัติตามระบบการควบคุมภายในที่วางไว้ โดยบริษัทฯ
  มีคณะกรรมการตรวจสอบและได้กำหนดรอบระยะเวลาในการติดตามทุกไตรมาสของแต่ละปี
เอกสารแนบ 3

รายละเอียดเกี่ยวกับหัวหน้างานตรวจสอบภายใน

และหัวหน้างานกำกับดูแลการปฎิบัติงานของบริษัท

ประวัติหัวหน้างานตรวจสอบภายในของบริษัทแคล-คอมพ์ อีเล็คโทรนิคส์ (ประเทศไทย) จำกัด
(มหาชน)

ประวัติส่วนตัว

ชื่อ-นามสกุล นางสาวกัญณัฏฐ์  ไม้ชัยมงคล 

เพศ หญิง

อายุ 50 ปี

สัญชาติ ไทย

ประวัติการศึกษา

อนุปริญญา สาขาบัญชีต้นทุน วิทยาลัยธนบุรี

ประสบการณ์ทำงาน

-   ปี 2534-2547 ผู้จัดการฝ่ายบัญชี บมจ.แคล-คอมพ์ อีเล็คโทรนิคส์ (ประเทศไทย)

-   ปี 2548-ปัจจุบัน ผู้จัดการฝ่ายตรวจสอบภายใน บมจ.แคล-คอมพ์ อีเล็คโทรนิคส์
    (ประเทศไทย)

หน้าที่ความรับผิดชอบของผู้จัดการฝ่ายตรวจสอบภายใน

-   ตรวจสอบการปฏิบัติงานของฝ่ายบัญชีและการเงินรวมถึงหน่วยงานที่เกี่ยวข้องในองค์กร
    เพื่อให้การปฏิบัติเป็นไปด้วยความถูกต้อง

-   ตรวจสอบการปฏิบัติงานของฝ่ายปฏิบัติการในโรงงาน
    เพื่อให้การผลิตสินค้ามีคุณภาพรวมทั้งมีความปลอดภัยในการปฏิบัติงาน
    และประเมินความเสี่ยงต่างๆที่อาจเกิดขึ้น

-   ติดต่อประสานงานกับฝ่ายตรวจสอบภายในของบริษัทย่อยเพื่อจัดเตรียมข้อมูลด้านการตรวจสอบภายในของทั้งกลุ่มบริษัท

-   จัดทำรายงานการตรวจสอบภายในเพื่อนำเสนอต่อผู้บริหารและคณะกรรมการตรวจสอบ

-   ปฎิบัติงานอื่นๆตามที่ได้รับมอบหมายจากคณะกรรมการตรวจสอบ
    คณะกรรมการบริษัทฯและคณะผู้บริหาร
แบบ 56-1

แบบแสดงรายการข้อมูลประจำปี 

สิ้นสุดวันที่ 31 ธันวาคม 2557

 []

บริษัทแคล-คอมพ์ อีเล็คโทรนิคส์ (ประเทศไทย) จำกัด (มหาชน)

CAL-COMP ELECTRONICS (THAILAND) PUBLIC COMPANY LIMITED

สารบัญ

หัวข้อ หน้า

ส่วนที่ 1 การประกอบธุรกิจ

  1. นโยบายและภาพรวมการประกอบธุรกิจ 1

  2. ลักษณะการประกอบธุรกิจ 6

  3. ปัจจัยความเสี่ยง 32

  4. ทรัพย์สินที่ใช้ในการประกอบธุรกิจ 35

  5. ข้อพิพาททางกฎหมาย 36

  6. ข้อมูลทั่วไปและข้อมูลสำคัญอื่น 37

  ส่วนที่ 2 การจัดการและการกำกับดูแลกิจการ

  7. ข้อมูลหลักทรัพย์และผู้ถือหุ้น 44

  8. โครงสร้างการจัดการ 50

  9. การกำกับดูแลกิจการ 57

  10. ความรับผิดชอบต่อสังคม 71

  11. การควบคุมภายใน และการบริหารความเสี่ยง 76

  12. รายการระหว่างกัน 80

ส่วนที่ 3 ฐานะการเงินและผลการดำเนินงาน

  13. ฐานะการเงินและผลการดำเนินงาน 111

  14. การวิเคราะห์และคำอธิบายของฝ่ายจัดการ 121

การรับรองความถูกต้องของข้อมูล 131

เอกสารแนบ

เอกสารแนบ 1 รายละเอียดเกี่ยวกับกรรมการ ผู้บริหาร ผู้มีอำนาจควบคุม และเลขานุการบริษัท
133

เอกสารแนบ 2 รายละเอียดเกี่ยวกับกรรมการของบริษัทย่อย 156

เอกสารแนบ 3 รายละเอียดเกี่ยวกับหัวหน้างานผู้ตรวจสอบภายใน และหัวหน้างานกำกับดูแล

การปฏิบัติงานของบริษัท (Compliance) 158

เอกสารแนบ 4 รายละเอียดเกี่ยวกับรายการประเมินราคาทรัพย์สิน 160
การรับรองความถูกต้องของข้อมูล

การรับรองความถูกต้องของข้อมูลในแบบแสดงรายการข้อมูลประจำปีนั้น
ให้ผู้มีอำนาจลงนามผูกพันบริษัท[1] ลงลายมือชื่อพร้อมทั้งประทับตราบริษัท (ถ้ามี)
ในแบบแสดงรายการข้อมูลประจำปี
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย
โดยให้ใช้ข้อความและรูปแบบ ดังนี้

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 25 กุมภาพันธ์ 2557
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายคงสิทธิ์ โจวกิจเจริญ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายคงสิทธิ์ โจวกิจเจริญ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

  ชื่อ ตำแหน่ง ลายมือชื่อ**

  1. นายคงสิทธิ์ โจวกิจเจริญ กรรมการผู้จัดการ

  ชื่อ ตำแหน่ง ลายมือชื่อ

ผู้รับมอบอำนาจ นายคงสิทธิ์ โจวกิจเจริญ กรรมการผู้จัดการ

ทั้งนี้ มาตรา 89/20 *** แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
กำหนดให้กรรมการและผู้บริหารต้องร่วมกันรับผิดต่อบุคคลที่ซื้อขายหลักทรัพย์ของบริษัทในความเสียหายใด
ๆ อันเกิดขึ้นเนื่องจากการเปิดเผยข้อมูลต่อผู้ถือหุ้นหรือประชาชนทั่วไป
โดยแสดงข้อความที่เป็นเท็จในสาระสำคัญหรือปกปิด

ข้อความจริงที่ควรบอกให้แจ้งในสาระสำคัญในกรณีของงบการเงินและรายงานเกี่ยวกับฐานะการเงินและผลการดำเนินงานของบริษัทหรือรายงานอื่นใดที่ต้องเปิดเผยตามมาตรา
56 หรือมาตรา 199 โดยมิได้จำกัด
ความรับผิดไว้เฉพาะกรรมการและผู้บริหารที่ลงลายมือชื่อรับรองความถูกต้องของข้อมูลในเอกสารดังกล่าวเท่านั้น
อย่างไรก็ดี กรรมการหรือผู้บริหารซึ่งสามารถพิสูจน์ได้ว่าโดยตำแหน่งหน้าที่ตนไม่อาจล่วงรู้
ถึงความแท้จริงของข้อมูลหรือการขาดข้อมูลที่ควรต้องแจ้งนั้น ย่อมไม่มีความรับผิดตามมาตรา 89/20

หมายเหตุ *** ใช้บังคับกับบริษัทที่อยู่ภายใต้บังคับของหมวด 3/1 แห่งพระราชบัญญัติหลักทรัพย์
และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์
(ฉบับที่ 4) พ.ศ. 2551 เท่านั้น

[1] ^() ให้แนบเอกสารหลักฐานประกอบด้วย

** พร้อมทั้งประทับตราบริษัท (ถ้ามี)
เอกสารแนบ 4

รายละเอียดเกี่ยวกับรายการประเมินราคาทรัพย์สิน

รายละเอียดเกี่ยวกับรายการประเมินราคาทรัพย์สิน

-ไม่มี
6. โครงการดำเนินงานในอนาคต

จากการที่ความต้องการของผู้บริโภคได้เปลี่ยนแปลงไป โดยปัจจุบันสินค้าประเภทโทรคมนาคม
คอมพิวเตอร์ และอินเตอร์เนท มีความสำคัญมากขึ้น บริษัทฯ
จึงดำเนินนโยบายโดยเพิ่มสัดส่วนการผลิตสินค้าประเภทดังกล่าว และลงทุนในบริษัทที่เป็นผู้ออกแบบ
(design house) ซึ่งได้มีการดำเนินการแล้วบางส่วน นอกจากนี้ บริษัทฯ
ยังมีโครงการผลิตเครื่องมือทางการแพทย์ เช่น เครื่องล้างไต โดยคาดว่า
ผลิตภัณฑ์ทางการแพทย์จะมีความต้องการมากในยุโรป และอเมริกา
โดยโครงการนี้อยู่ในระหว่างการศึกษา

รายละเอียดโดยสังเขปของผลิตภัณฑ์ใหม่ที่มีเทคโนโลยีสูงที่บริษัทฯ มีแผนดำเนินการผลิตในปี
2543-2544

  ----------------------------------------------------------------------------------------------------
  ผลิตภัณฑ์            ลักษณะผลิตภัณฑ์                                         ความคืบหน้าในการดำเนินงาน
  ----------------- --------------------------------------------------- ------------------------------
  1. โทรศัพท์ระบบ     ระบบ CDMA สัญญาณข้อมูลหรือเสียงจะบันทึกเป็นรหัส (Code)       บริษัทฯ
  CDMA              และส่งพร้อมกับสัญญาณอื่นๆ                                 มีแผนจะเริ่มทำการผลิตประมาณปลายปี
                                                                        2543

  2. โทรศัพท์ระบบ     ระบบ TDMA สัญญาณข้อมูลหรือเสียงจะถูกส่งเป็นกลุ่มทีละกลุ่ม        บริษัทฯ จะเริ่มทำการผลิตในต้นปี 2544
  TDMA              โดยเว้นระยะเวลาระหว่างการส่งแต่ละครั้งเท่ากับเวลาที่กำหนดไว้   
  ----------------------------------------------------------------------------------------------------

สำหรับปัจจัยที่ทำให้โครงการผลิตผลิตภัณฑ์ใหม่ดังกล่าวไม่สามารถดำเนินการต่อไปได้นั้น
อาจจะเกิดจาก สภาวะตลาดที่อาจเปลี่ยนแปลงไป
ทำให้อัตรากำไรขั้นต้นในการผลิตผลิตภัณฑ์ดังกล่าวต่ำลงมากจนไม่คุ้มกับต้นทุนในการผลิต บริษัทฯ
อาจตัดสินใจยกเลิกโครงการผลิตผลิตภัณฑ์ดังกล่าวได้
ส่วนที่ 2

บริษัทที่ออกหลักทรัพย์

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) มีที่ตั้งสำนักงานใหญ่ที่
191/54, 57 อาคารซีทีไอ ทาวเวอร์ ชั้น 18 ถนนรัชดาภิเษก เขตคลองเตย กรุงเทพฯ 10110
โทรศัพท์ 261-5033-40 โทรสาร 261-5042 เลขทะเบียนบริษัทเลขที่ บมจ. 656 โฮมเพจ
http\\:www.calcomp.co.th และมีโรงงาน2 แห่ง ตั้งอยู่ที่อำเภอกระทุมแบน
จังหวัดสมุทรสาคร และอำเภอเขาย้อย จังหวัดเพชรบุรี บริษัทฯ แปรสภาพ เป็นบริษัทมหาชนจำกัด
เมื่อวันที่ 11 สิงหาคม 2543 ปัจจุบันมีทุนจดทะเบียน 3,200 ล้านบาท และทุนเรียกชำระแล้ว
3,020 ล้านบาท แบ่งออกเป็น 302 ล้านหุ้น มูลค่าที่ตราไว้ หุ้นละ 10 บาท

บริษัทฯ ประกอบธุรกิจหลักประเภทผลิตผลิตภัณฑ์อีเล็คโทรนิคส์ ในรูปแบบของ Original
Equipment Manufacturing หรือ OEM (ในการเป็นผู้ผลิตแบบ OEM
ผลิตภัณฑ์ส่วนใหญ่จะได้รับการออกแบบและจัดจำหน่ายโดยผู้เจ้าของเครื่องหมายการค้า) ปัจจุบัน
บริษัทฯ ผลิตผลิตภัณฑ์ประเภทอุปกรณ์สำนักงาน เช่น เครื่องคำนวณอีเล็คโทรนิคส์ เครื่องโทรสาร
เป็นต้น ประเภทอุปกรณ์โทรคมนาคม เช่น เครื่องโทรศัพท์ไร้สาย เครื่องรับส่งสัญญาณดาวเทียม
เครื่องวิทยุติดตามตัว และเคเบิลโมเด็ม เป็นต้น และประเภทอุปกรณ์คอมพิวเตอร์ ได้แก่
เครื่องพิมพ์เอกสาร เครื่องเล่นซีดีรอม เป็นต้น โดยมีสัดส่วนการจำหน่ายของแต่ละประเภทในปี
2543 เท่ากับร้อยละ 13.76, 28.28 และ 54.95 ตามลำดับ

บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน ทั้งสิ้น 6
โครงการ แบ่งเป็นที่โรงงานสมุทรสาคร 4 โครงการ ซึ่งมีผลบังคับใช้ตั้งแต่ธันวาคม 2532 ถึง
สิงหาคม 2547 ระยะเวลาตามบัตรส่งเสริมแต่ละโครงการ ซึ่งปัจจุบันหมดอายุไปแล้ว 2 โครงการ
และโรงงานที่เพชรบุรี 2 โครงการ ซึ่งมีผลบังคับใช้สิทธิประโยชน์ตั้งแต่ สิงหาคม 2540 ถึง
มีนาคม 2551 ระยะเวลาตามบัตรส่งเสริมแต่ละโครงการ
โดยส่งผลให้กำไรสุทธิจากการดำเนินงานของบริษัทฯ ในช่วงเวลาดังกล่าวได้รับยกเว้นภาษีเงินได้

บริษัทฯ มีผลการดำเนินงานที่เติบโตอย่างต่อเนื่อง โดยระหว่างปี 2541-2543
บริษัทมียอดจำหน่ายเท่ากับ 16,053 ล้านบาท 19,761 ล้านบาท และ 31,483 ล้านบาทตามลำดับ
หรือคิดเป็นอัตราการเติบโตเฉลี่ยของยอดขายประมาณร้อยละ 40 นอกจากนี้บริษัทฯ
ใช้นโยบายในการรักษาระดับการทำกำไรสุทธิให้อยู่ในระหว่างอัตราร้อยละ 3.5 – 5.0

ปัจจุบัน ความต้องการใช้ผลิตภัณฑ์ประเภทอุปกรณ์โทรคมนาคม
คอมพิวเตอร์และอินเตอร์เนทเพิ่มขึ้นอย่างมาก บริษัทฯ จึงมุ่งเน้นการผลิตผลิตภัณฑ์ชนิดนี้
โดยหาลูกค้าที่อยู่ในอุตสาหกรรมดังกล่าวเพิ่มขึ้น
รวมทั้งลงทุนในบริษัทที่ออกแบบผลิตภัณฑ์ประเภทดังกล่าว
เพื่อประโยชน์ในการพัฒนาเทคโนโลยีในการผลิต ซึ่งคาดว่าจะส่งผลให้บริษัทฯ มียอดขายเพิ่มขึ้น
และรักษาระดับอัตรากำไรขั้นต้นให้เป็นไปตามนโยบายของบริษัทฯ
เอกสารแนบ 2

รายชื่อกรรมการและผู้บริหารที่ดำรงตำแหน่งเป็นกรรมการในบริษัทย่อย บริษัทร่วม หรือบริษัทอื่นๆ

+---------------------+-------+-------+-------+----+----+----+-----+
| รายชื่อบริษัท           | บริษัทฯ | บร    | บร    | บร |    |    |     |
|                     |       | ิษัทย่อย | ิษัทร่วม | ิษัท |    |    |     |
|                     |       |       |       | อื่น |    |    |     |
+---------------------+-------+-------+-------+----+----+----+-----+
|                     |       |       | 1     | 1  | 2  | 3  | 4   |
+---------------------+-------+-------+-------+----+----+----+-----+
| 1.  นายซุย เซิ่ง สง    |      |       | /     | /  |    |    |     |
+---------------------+-------+-------+-------+----+----+----+-----+
| 2.  นายเคอ ฉาง-ฉี    | /     |       |       |    |    |    |     |
+---------------------+-------+-------+-------+----+----+----+-----+
| 3.  นายซุย เซิ่ง-เจี๋ย   | /     |       |       |    |    |    |     |
+---------------------+-------+-------+-------+----+----+----+-----+
| 4.  นายเจียง เสี่ยว ชิน | /     | /     | /     | /  |    |    |     |
+---------------------+-------+-------+-------+----+----+----+-----+
| 5.  นายกัว เสี่ยน-มิน   | /     |       |       |    |    |    |     |
+---------------------+-------+-------+-------+----+----+----+-----+
| 6.  นายหยาง เจิ้น ฉี   | /     |       |       |    |    |    |     |
+---------------------+-------+-------+-------+----+----+----+-----+
| 7.  นายวิลเลียม เชาว์  | /     |       |       |    |    |    |     |
|     แฮก แมน         |       |       |       |    |    |    |     |
+---------------------+-------+-------+-------+----+----+----+-----+
| 8.  นายชัชวาลย์       | /     |       |       |    |    |    |     |
|     เจียรวนนท์        |       |       |       |    |    |    |     |
+---------------------+-------+-------+-------+----+----+----+-----+
| 9.  นายอลัน ชิ ยิม แคม | /     |       |       |    |    |    |     |
+---------------------+-------+-------+-------+----+----+----+-----+
| 10. ร.ต.ท. ดร.ปรีดี   | /     |       |       |    |    |    |     |
|     เกษมทรัพย์        |       |       |       |    |    |    |     |
+---------------------+-------+-------+-------+----+----+----+-----+
| 11. นายอู๋ ฉวิน เซิน    |       | /     |       |    |    |    |     |
+---------------------+-------+-------+-------+----+----+----+-----+
| 12. นายโจว ข่ง ซึ่ง    |       |       |       |    |    |    |     |
+---------------------+-------+-------+-------+----+----+----+-----+
| 13. นายเย่ เทียน กุง   |       |       |       |    |    |    |     |
+---------------------+-------+-------+-------+----+----+----+-----+

หมายเหตุ: X = ประธานกรรมการ / = กรรมการ // = กรรมการบริหาร

บริษัทย่อย = บริษัท แคล-คอมพ์ แมนเนจเมนท์ อินฟอร์เมชั่น ซิสเต็มส์ จำกัด

บริษัทร่วม 1 = Telian Corporation

บริษัทอื่น 1 = Wide Telecom, Inc.

บริษัทอื่น 2 = Power Digital Communication Co., Ltd.

บริษัทอื่น 3 = Power Digital Card Co., Ltd.

บริษัทอื่น 4 = Afreey, Inc.
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายหยาง เจิ้น ฉี เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนายเย่ เทียนกุง กำกับไว้
ข้าพเจ้าจะถือว่าไม่ใช้ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายซุย, เซิ่ง-สง ประธานกรรมการ ………………………………..

2. นายเจียง เสี่ยว-ชิน กรรมการผู้จัดการ ………………………………..

ผู้รับมอบอำนาจ

ชื่อ ตำแหน่ง ลายมือชื่อ

นายหยาง เจิ้น ฉี กรรมการและรองกรรมการผู้จัดการ ………………………………..
แบบแสดงรายการข้อมูลประจำปี

สิ้นสุดวันที่ 31 ธันวาคม 2543

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน)
4.  การวิจัยและพัฒนา

บริษัทฯ
ได้เล็งเห็นความสำคัญในการวิจัยและพัฒนาโดยจัดตั้งแผนกวิจัยและพัฒนาที่โรงงานจังหวัดสมุทรสาครในปี
2541 โดยมีจุดประสงค์ที่จะทำการศึกษา ค้นคว้า และวิจัยผลิตภัณฑ์ที่บริษัทฯ ทำการผลิต
พร้อมทั้งพัฒนาสายการผลิตให้มีต้นทุนที่ต่ำ และอัตราการสูญเสียน้อย ที่ผ่านมาบริษัทฯ
มีค่าใช้จ่ายด้านวิจัยและพัฒนา จำนวน 230 ล้านบาท และ 179 ล้านบาท ในปี 2542 และในปี
2543 ตามลำดับ อย่างไรก็ตาม
ในการวิจัยและพัฒนาเพื่อให้ได้มาซึ่งผลิตภัณฑ์ใหม่และนำมาใช้ได้โดยทั่วไป
ไม่สามารถทำได้ในระยะเวลาอันสั้น บริษัทฯ จึงใช้นโยบายที่จะลงทุนในบริษัทที่เป็นผู้ออกแบบ
(Design Houses) โดยเฉพาะอย่างยิ่งในธุรกิจโทรคมนาคม คอมพิวเตอร์และอินเตอร์เนท
ซึ่งมีความพร้อมและประสบการณ์ในการวิจัยและพัฒนาอยู่แล้ว รวมทั้งมีผลิตภัณฑ์ที่พร้อมจำหน่ายสู่ตลาด
ในการลงทุนดังกล่าว นอกจากจะทำให้ยอดขายของบริษัทฯ เพิ่มขึ้น บริษัทฯ
ยังได้เป็นผู้ผลิตเพียงรายเดียวของบริษัทนั้นๆ ด้วย บริษัทดังกล่าวได้แก่ Wide Telecom, Inc.
และ Telian Corporation ซึ่งอยู่ในประเทศเกาหลี
ส่วนที่ 1

ข้อมูลสรุป (Executive Summary)

-   บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) เป็นบริษัทในเครือของ
    Kinpo Electronics, Inc.
    ซึ่งประกอบธุรกิจผลิตผลิตภัณฑ์อีเล็คโทรนิคส์รายใหญ่ในประเทศไต้หวัน
    โดยส่วนใหญ่จะผลิตผลิตภัณฑ์ที่ใช้เทคโนโลยีระดับสูง ได้แก Global Positioning
    System, Digital Camera เป็นต้น ปัจจุบัน Kinpo Electronics, Inc.
    เป็นบริษัทจดทะเบียนใน Taiwan Stock Exchange และมีสัดส่วนการถือหุ้นอยู่ในบริษัทฯ
    คิดเป็นร้อยละ 67.64

-   บริษัทฯ ประกอบธุรกิจผลิต (Original Equipment Manufacturing-OEM)
    ผลิตภัณฑ์อีเล็คโทรนิคส์ให้กับเจ้าของผลิตภัณฑ์ชั้นนำของโลกหลายบริษัท เช่น Hewlett
    Packard, Olivetti, Sharp, Casio และ Thomson เป็นต้น
    ผลิตภัณฑ์อีเล็คโทรนิคส์ที่บริษัทฯ ผลิต สามารถแบ่งออกได้เป็น 3 ประเภทหลัก ได้แก่

- ประเภทอุปกรณ์สำนักงาน ได้แก่ เครื่องคำนวณอีเล็คโทรนิคส์ และเครื่องโทรสาร

  - อุปกรณ์โทรคมนาคม ได้แก่ เครื่องโทรศัพท์ไร้สาย เครื่องโทรศัพท์เคลื่อนที่
  เครื่องวิทยุติดตามตัว เครื่องรับส่งสัญญาณดาวเทียม (IRD) และเคเบิลโมเด็ม

  - อุปกรณ์คอมพิวเตอร์ ได้แก่ เครื่องพิมพ์เอกสาร เครื่องเล่นซีดีรอม (CD-ROM)
  และอุปกรณ์คอมพิวเตอร์อื่นๆ เช่น VGA Card, Hard Disk เป็นต้น

-   บริษัทฯ มีโรงงาน 2 แห่ง แห่งแรกมี 3 โรงงาน ตั้งอยู่ที่อำเภอกระทุ่มแบน
    จังหวัดสมุทรสาคร และแห่งที่สองมี 2 โรงงาน ตั้งอยู่ที่อำเภอเขาย้อย จังหวัดเพชรบุรี
    รวมมีพนักงานทั้งสิ้น 6,174 คน (ณ 31 ธันวาคม 2543)

-   บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน
    แบ่งเป็นที่โรงงานสมุทรสาคร โครงการ ซึ่งมีผลบังคับใช้ตั้งแต่ธันวาคม 2532 ถึง สิงหาคม
    2547 และโรงงานที่เพชรบุรี 2 โครงการ มีผลบังคับใช้สิทธิประโยชน์ตั้งแต่ สิงหาคม 2540
    ถึง มีนาคม 2551 โดยส่งผลให้กำไรสุทธิจากการดำเนินงานของบริษัทฯ
    ในช่วงเวลาดังกล่าวได้รับยกเว้นภาษีเงินได้

-   ในช่วงวิกฤตเศรษฐกิจของประเทศ 3 ปีที่ผ่านมา บริษัทฯ
    ยังคงมีผลการดำเนินงานที่เติบโตอย่างต่อเนื่อง โดยระหว่างปี 2541-2543
    บริษัทมียอดจำหน่ายเท่ากับ 16,053 ล้านบาท 19,761 ล้านบาท และ 31,483 ตามลำดับ
    บริษัทฯ ใช้นโยบายในการรักษษระดับการทำกำไรสุทธิให้อยู่ระหว่างอัตราร้อยละ 3.5 – 5.0

-   ยอดขายที่ทางบริษัทฯ ขายผ่านบริษัทใหญ่ คือกลุ่ม Kinpo ในระหว่างปี 2541-2543 เท่ากับ
    8,972 ล้านบาท 6,364 ล้านบาท และ 8,482 หรือเท่ากับร้อยละ 56 ร้อยละ 32
    และร้อยละ 27 ของยอดขายทั้งหมด ตามลำดับ ซึ่งบริษัทฯ
    คาดว่ายอดจำหน่ายผ่านบริษัทใหญ่ในอนาคตจะอยู่ในระดับร้อยละ 25-35 ของยอดขายทั้งหมด

-   ในระหว่างปี 2541-2543 บริษัทฯ
    มีอัตรากำไรสุทธิเพิ่มขึ้นในอัตราเฉลี่ยเท่ากับประมาณร้อยละ 25 โดยมีกำไรสุทธิต่อหุ้น (EPS)
    เท่ากับ 6.42 บาท 6.32 บาท และ 4.30 บาท ตามลำดับ และอัตราผลตอบแทนผู้ถือหุ้น
    (ROE) ประมาณร้อยละ 33 ร้อยละ 25 และร้อยละ 24 ตามลำดับ

-   ในปัจจุบันความต้องการใช้ผลิตภัณฑ์ประเภทอุปกรณ์โทรคมนาคม
    คอมพิวเตอร์และอินเตอร์เนทเพิ่มขึ้นอย่างมาก บริษัทฯ จึงมุ่งเน้นการผลิตผลิตภัณฑ์ชนิดนี้
    โดยหาลูกค้าที่อยู่ในอุตสาหกรรมดังกล่าวเพิ่มขึ้น
    รวมทั้งลงทุนในบริษัทที่ออกแบบผลิตภัณฑ์ประเภทดังกล่าว
    เพื่อประโยชน์ในการพัฒนาเทคโนโลยีในการผลิต ซึ่งคาดว่าจะส่งผลให้บริษัทฯ
    มียอดขายเพิ่มขึ้น และรักษาระดับอัตรากำไรขั้นต้นให้เป็นไปตามนโยบายของบริษัทฯ
ข้อพิพาททางกฎหมาย

ณ 31 ธันวาคม 2543 บริษัทฯ และบริษัทย่อยไม่มีข้อพิพาททางกฎหมาย
ที่อาจมีผลกระทบต่อสินทรัพย์ของบริษัทฯ และบริษัทย่อยที่มีจำนวนสูงกว่าร้อยละ 5
ของส่วนของผู้ถือหุ้น